จ๋า ขอทำชีวิตตัวเองให้ดีก่อนเลือกสามี (คลิป)
ชม ตุ๊ เป็นสุภาพบุรุษแต่ขอเวลาพิสูจน์รัก,หลังผ่านมรสุมข่าวเรื่องความรักกับนักธุรกิจหนุ่มนอกวงการ ตุ๊–ธนานันต์ จนชีวิตวุ่นวายมาพักนึง ช่วงนี้ วีเจจ๋า–ณัฐฐาวีรนุช ทองมี ก็หันมาลุยงานหนัก โดยล่าสุดเจอ จ๋า มาเดินสายเปิดตัวผลิตภัณฑ์ลิปสติกแบรนด์ J 24 ของตัวเอง ที่หนังสือพิมพ์ไทยรัฐ เลยคว้าตัวมา,อัปเดตเรื่องราวชีวิตตอนนี้ ซึ่ง จ๋า เผยว่า ,การตัดสินใจทำลิปสติกของตัวเอง เกิดจากจ๋าเริ่มทำรายการ J Journey by VJ JA ซึ่งเกี่ยวกับการท่องเที่ยว เวลาเราไปเที่ยวก็ชอบมีคนถามว่าทำไมไปเที่ยวทั้งวันแล้วหน้ายังดีอยู่ เค้าก็ถามว่าใช้อะไรบ้าง เราก็คิดว่าถ้าทำเครื่องสำอางที่มันตอบโจทย์คนที่รู้สึกว่าไม่ได้ชอบแต่งหน้าบ่อยๆอย่างจ๋า ก็เลยเริ่มที่ตัวนี้ J 24 ไม่ว่าจะไปลุยที่ไหนทำงานทั้งวัน หันมาเมื่อไหร่ก็ยังเป๊ะอยู่,หุ้นกับใครมั้ย? ,ไม่ได้หุ้นค่ะ แต่มีคาร์มาร์ทเป็นดิสทริบิวเตอร์ (ผู้แทนจำหน่าย),หนักใจมั้ยทำเองทุกอย่าง? ,นิดนึงนะ จ๋าไม่ใช่คนขายเก่ง จ๋าพูดได้ถ้าจ๋าเชื่อถ้าไม่เชื่อก็พูดไม่ได้ เราเลยต้องทำโปรดักส์ให้ดีให้เราเชื่อว่ามันต้องดีพอที่เราจะพูดค่ะ,ความรักตอนนี้ยังคุยกับตุ๊มั้ย?,ก็ใช่ค่ะ แต่จ๋าจะไม่โฟกัสเรื่องความรัก พอเราโตขึ้นมองว่าอยากทำให้ชีวิตเราดีไปเรื่อยๆ แล้วคนที่จะมาอยู่ข้างเราเค้าก็ทำให้ชีวิตเค้าดีพร้อมเรื่อยๆ ถ้ามันใช่จริงๆ มันก็สามารถเริ่มต้นอยู่เป็นคู่กันได้โดยที่ไม่ต้องใช้เวลาอย่างอื่นอีก,ต่างคนต่างทำให้ดีแล้วค่อยมาเจอกัน? ,ใช่ค่ะ จ๋าเคยมองหาคนนึงที่จะเป็นคู่ชีวิตเรา แล้วคิดว่าจะฝากชีวิตไว้ได้ ทำอะไรด้วยกันและสร้างอนาคตไปด้วยกัน แต่จ๋าเคยเจอเวอร์ชันนั้นไปแล้วและไม่เวิร์ก พอไม่เวิร์กสิ่งที่เราไปรอเค้า ทำให้ตัวเราก็ไม่มีอะไรเลย จ๋ากลับมานั่งคิดว่าเราเหลืออะไรบ้าง งานเราก็เคยคิดว่าเราจะทำกับเค้า บ้านที่คิดจะมีด้วยกัน หลายๆอย่างจ๋าก็ทิ้งแล้วเลือกทางนี้ก่อน ยังไงเราก็ต้องอยู่ด้วยกันอยู่แล้ว พอสุดท้ายไม่เวิร์ก เราก็ไม่เหลืออะไรเลย จ๋าก็กลับมามองว่ายังมีเรื่องเรียนที่ยังไม่จบ จ๋าก็จะฮึดเหลือเวลาแค่ 6 เดือน ก็คิดว่าเอาวะ นี่คือสิ่งที่เป็นของเรา,ตอนนั้นมีเรื่องเรียนไว้ยึดเหนี่ยว? ,ใช่ค่ะ ถ้าจบก็ยังเป็นของเรา เลิกกับใครมันก็ยังเป็นของเรา ก็ฮึดเอาให้จบ เลยผ่านพ้นตรงนั้นไปได้ พอได้ปริญญามาเราเริ่มรู้สึกมีความมั่นใจกับตัวเองขึ้นมาอีกหน่อยนึง ทำให้คิดว่าต่อให้วันนึงไม่มีใครอยู่ข้างๆ เราก็ยังมีตัวเราที่ดีอยู่,ครอบครัวห่วงอยากให้เรามีชีวิตคู่มั้ย? ,ไม่ค่ะ เราชิลกันหมดแล้ว ถ้าจ๋าจะมีชีวิตคู่ต้องมีชีวิตคู่ที่ดี แต่ชีวิตคู่ที่ดีมันจะมาหลังจากที่เราดีแล้ว ถ้าหลังชีวิตเราดีแล้วชีวิตคู่ไม่ดีก็ไม่เป็นไรช่างมัน เพราะชีวิตเราดีแล้ว,ตอนนี้ตุ๊มาวินที่สุด? ,ไม่ได้คิดเรื่องนั้นเลย แต่ก็ไม่ได้คุยกับคนอื่น เค้าก็ต้องพิสูจน์ตัวเอง ที่ผ่านมาเค้าก็พิสูจน์หลายๆอย่าง ในเรื่องของความเป็นสุภาพบุรุษ ความโปร่งใส ไม่โกหก ซึ่งจ๋าดีใจ ในชีวิตจ๋าเจอคนโกหกเยอะ อันนี้เค้าไม่ได้โกหก แต่มันไม่ใช่ว่าอันนี้คือหนึ่งร้อยเปอร์เซ็นต์ของชีวิต แต่เท่ากับว่าจ๋าเห็นเค้าเป็นสุภาพบุรุษ เป็นคนดีคนนึง แต่หลังจากวันที่เคลียร์จบ ปัญหามันผลักออกไป จ๋าก็ต้องทำชีวิตจ๋าให้ดี เพราะจ๋าไม่ได้รู้สึกว่าชีวิตจ๋าจะต้องรีบทำอะไร,คิดจะมีลูกมั้ย? ,หลังจากที่รู้สึกว่ามีสามีดีและเลี้ยงลูกได้ค่อยมีลูก การเลี้ยงลูกไม่ใช่ความฝันของจ๋า แต่ถ้าต้องมีก็จะเลี้ยงให้ดีที่สุด ไม่ได้รู้สึกว่าถ้าไม่มีสามีแล้วรู้สึกว่าฉันอยากมีลูกเราไม่มีก็ได้.
หลังผ่านมรสุมข่าวเรื่องความรักกับนักธุรกิจหนุ่มนอกวงการ ตุ๊–ธนานันต์ จนชีวิตวุ่นวายมาพักนึง ช่วงนี้ วีเจจ๋า–ณัฐฐาวีรนุช ทองมี ก็หันมาลุยงานหนัก 
จ๋า ณัฐฐาวีรนุช,ตุ๊ ธนานันต์,ความรัก,นักธุรกิจหนุ่ม,เปิดตัวลิปสติก,อัปเดตชีวิต,พิสูจน์รัก,ดารา